CELEX: 31982D0340
Language: el
Date: 1982-05-07 00:00:00
Title: 82/340/EOK: Απόφαση τής Επιτροπής τής 7ης Μαΐου 1982 περί παροχής αδείας στή Γαλλική Δημοκρατία νά επιτρέψει προσωρινά τήν εμπορία σπόρων ήμερων πίσων πρός σπορά πού δέν ανταποκρίνονται στίς απαιτήσεις τής οδηγίας 66/401/EOK τού Συμβουλίου

Avis juridique important

|

31982D0340

82/340/EOK: Απόφαση τής Επιτροπής τής 7ης Μαΐου 1982 περί παροχής αδείας στή Γαλλική Δημοκρατία νά επιτρέψει προσωρινά τήν εμπορία σπόρων ήμερων πίσων πρός σπορά πού δέν ανταποκρίνονται στίς απαιτήσεις τής οδηγίας 66/401/EOK τού Συμβουλίου  

Επίσημη Εφημερίδα αριθ. L 153 της 03/06/1982 σ. 0031 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαΐου 1982  περί παροχής αδείας στη Γαλλική Δημοκρατία να επιτρέψει προσωρινά την εμπορία σπόρων ήμερων πίσων προς σπορά που δεν ανταποκρίνονται στις απαιτήσεις της οδηγίας 66/401/ΕΟΚ του Συμβουλίου  (82/340/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας των σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 81/126/ΕΟΚ της Επιτροπής (2), και ιδίως το άρθρο 17,  την αίτηση που υποβλήθηκε από τη Γαλλική Δημοκρατία,  Εκτιμώντας:  ότι στη Γαλλία η παραγωγή ήμερων πίσων (Pisum sativum L.), πρωτεϊνούχου τύπου, των ποικιλιών Amino και Finale, η οποία ανταποκρίνεται στις απαιτήσεις της οδηγίας 66/401/ΕΟΚ, ήταν ελλειμματική το 1981 καί, ως εκ τούτου, δεν επαρκεί για τον εφοδιασμό της χώρας αυτής·  ότι είναι αδύνατον να καλυφθούν οι ανάγκες κατά τρόπο ικανοποιητικό με πιστοποιημένους σπόρους προς σπορά που προέρχονται από άλλα Κράτη μέλη ή έστω από τρίτες χώρες και που να ανταποκρίνονται σε όλους τους όρους που καθορίζονται από την προαναφερθείσα οδηγία·  ότι πρέπει, επομένως, να παρασχεθεί η άδεια στη Γαλλία, μέχρι την 30ή Ιουνίου 1982, να επιτρέψει την εμπορία κατηγορίας σπόρων προς σπορά των προαναφερθέντων ειδών η οποία υπόκειται σε λιγότερο αυστηρές απαιτήσεις·  ότι ενδείκνυται, εξάλλου, να δοθεί η άδεια σε άλλα Κράτη μέλη, που δύνανται να εφοδιάσουν τη Γαλλία με τους εν λόγω σπόρους προς σπορά, οι οποίοι δεν ανταποκρίνονται στις απαιτήσεις της οδηγίας, να επιτρέψουν την εμπορία τέτοιων σπόρων, εφόσον αυτοί προορίζονται αποκλειστικά για τη Γαλλία·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στη Γαλλική Δημοκρατία παρέχεται η άδεια να επιτρέψει μέχρι την 30ή Ιουνίου 1982, την εμπορία στην επικράτειά της 7 000 τόνων, κατ' ανώτατο όριο, σπόρων ήμερων πίσων (Pisum sativum L. ), των ποικιλιών Amino και Finale της κατηγορίας « πιστοποιημένοι σπόροι προς σπορά της πρώτης γενεάς» οι οποίοι δεν ανταποκρίνονται στους όρους του παραρτήματος ΙΙ της οδηγίας 66/401/ΕΟΚ όσον αφορά την ελάχιστη βλαστητική ικανότητα, εφόσον πληρούνται οι ακόλουθες απαιτήσεις:  α) η βλαστητική ικανότητα ανέρχεται σε 70 % τουλάχιστον των καθαρών σπόρων προς σπορά·  β) η επίσημη ετικέτα αναφέρει:  - «ελάχιστη βλαστητική ικανότητα 70 %»,  - «προοριζόμενοι αποκλειστικά για τη Γαλλία».  Άρθρο 2  Στα άλλα Κράτη μέλη παρέχεται η άδεια να δεχθούν, σύμφωνα με τους όρους που προβλέπονται στο άρθρο 1, την εμπορία στην επικράτειά τους ανωτάτου ορίου 7 000 τόνων σπόρων ήμερων πίσων ( Pisum sativum L.) των ποικιλιών Amino και Finale, εφόσον αυτοί προορίζονται αποκλειστικά για τη Γαλλία. Η επίσημη ετικέτα φέρει την ένδειξη: «προοριζόμενοι αποκλειστικά για τη Γαλλία».  Άρθρο 3  Τα Κράτη μέλη ανακοινώνουν στην Επιτροπή, πριν από την 31η Οκτωβρίου 1982, τις ποσότητες των εμπορεύσιμων σπόρων προς σπορά στο έδαφός τους σύμφωνα με την παρούσα απόφαση. Η Επιτροπή πληροφορεί σχετικά τα άλλα Κράτη μέλη.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 7 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2298/66.  (2) ΕΕ αριθ. L 67 της 12. 3. 1981, σ. 36.